સરેરાશ જોઇએ તો સેકન્ડરી એજ્યુકેશન ધરાવતી મહિલાઓને કામ મળવાની સંભાવના વધુ હોય છે અને તેઓ શિક્ષણ નહિ ધરાવતી મહિલાઓની સરખામણીએ આશરે બમણી આવક રળી શકે છે તેમ રિપોર્ટમાં જણાવાયું છે. મલાલા ફંડના કો-ફાઉન્ડર અને નોબલ લોરેટ મલાલા યુસફઝાઇએ જણાવ્યું હતું કે ‘યોગ્ય શિક્ષણ ન હોવાને કારણે ૧૩ કરોડ જેટલી છોકરીઓ એન્જીનીયરો કે પત્રકારો અથવા સીઇઓ નથી બની શકતી, જેના કારણે આપણા વિશ્વને ખર્વો ડોલરનું નુકસાન થાય છે. જો તે બચે તો વૈશ્વિક અર્થતંત્ર અને જાહેર આરોગ્યની સ્થિતિ મજબૂત બની શકે અને વિશ્વમાં સ્થિરતા આવી શકે છે.'